cyanic-selkie/wikianc huggingface dataset:
Էդվարդ Ջոն Սմիթ
«Տիտանիկ»
Այդ երթը պետք է վերջինը լիներ Էդվարդ Սմիթի համար թոշակի անցնելուց առաջ։
Ընտանիք
Աղետից հետո Սառա Սմիթը որոշ ժամանակ ապրել է Սաութհեմպտոնում, բայց հետո տեղափոխվել է Լոնդոն, որտեղ 1931 թվականի ապրիլի 28–ին ողբերգկան մահով մահացել է իր տան մոտ․ նրան վրաերթի է ենթարկել տաքսին։
Նրանց աղջիկ Հելլենը ամուսնացել է (թեև այդ փաստը հաստատված չէ) Լիվերպուլի նավապետ Ջոն Գիլբերստոնի հետ, որն այդ ժամանակ բրիտանական առևտրական նավատորմի ամենաերիտասարդ նավապետն էր։ Նա մահացել է սև ջրային տենդից Հնդկաստանից տուն վերադառնալու ճանապարհին՝ «Բիբբի–Լայն» ընկերության առաջին «Մորազան» նավի վրա։ Այնուհետև Հելլենը, արդեն պաշտոնապես, 1922 թվականին ամուսնացավ Սիդնեյ Ռասսել–Քուքի հետ (1892 թվականի դեկտեմբերի 12 — 1930 թվականի հուլիսի 30) Մեյֆերում՝ սբ․ Մարկոս եկեղեցում, և 1923 թվականի հունիսի 18–ին նրանք ունեցան երկվորյակներ՝ Սայմոնը (որը չհասցրեց ամուսնանալ և սպանվեց Երկրորդ համաշխարհային պատերազմում՝ 1944 թվականի մարտի 23–ին) և Պրիսցիլիան (որը 1946 թվականին ամուսնացավ փաստաբան Ջոն Կոստանտին Ֆիպսի հետ և մահացավ պոլիոմիելիտ ից Շոտլանդիայում 1947 թվականի հոկտեմբերի 7–ին)։ Սառայի մահից մեկ տարի անց՝ որսի ժամանակ, մահացավ Սիդնեյը։ Չնայած իր հոր հետ կապված տխուր պատմությանը՝ Հելլեն Մելվիլլ Սմիթը շատ համարձակ կյանք էր վարում, սիրում էր վարել սպորտային մեքենաներ և անգամ դարձել էր օդաչու։ 1957 թվականի ձմռանը նա եկել էր  «Տիտանիկի» մահը » ֆիլմի նկարահանման հրապարակ, որտեղ, նշել է նավապետ Սմիթի դերակատար Լոուրենս Նեյսմիտի զարմանալի նմանությունը իր հոր հետ։ 1934 թվականին տեղափոխվել է Լիչֆիլդ՝ արևմտյան Օքսֆորդ, որտեղ էլ մահացել է 1973 թվականի օգոստոսին և թաղված է մոր ու ամուսնու կողքին։
Ռուբեն Առաքելյան
Ռուբեն Պապիկի Առաքելյան, հայ մանկավարժ։ ԽՄԿԿ անդամ (1943), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Էդվարդ Ջոն Սմիթ
Հղումներ
Կատեգորիա:«Տիտանիկ»–ում մահացածներ Կատեգորիա:Անգլիացի ծովագնացներ Կատեգորիա:Տիտանիկի ուղևորներ և անձնակազմ
Ռուբեն Առաքելյան
Կենսագրություն
Առաքելյանը պարգևատրվել է «Մարտական ծառայությունների համար», Գերմանիայի դեմ տարած հաղթանակի համար և ուրիշ մեդալներով, իսկ 1952 թվականին արժանացել է Աշխատանքային գերազանցության, 1976 թվականին՝ «Աշխատանքի վետերան» մեդալների ։
Աշխատանքին զուգահեռ ստացել է բարձրագույն կրթություն, մանկավարժական աշխատանք է կատարել Գուգարքի շրջանի և Կիրովական քաղաքի դպրոցներում։ Եղել է դպրոցի տնօրեն, Կիրովականի օկրուգային ժողկրթբաժնի տեսուչ։ Կրթաթոշակի անցնելուց հետո աշխարհագրություն է դասավանդել Կիրովականի № 21 միջնակարգ դպրոցում ։
Ծանոթագրություններ
Կատեգորիա:Եղեգնուտ (Լոռու մարզ) գյուղում ծնվածներ Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:«Աշխատանքի վետերան» մեդալակիրներ Կատեգորիա:Աշխատանքային գերազանցության մեդալով պարգևատրվածներ Կատեգորիա:Հայրենական մեծ պատերազմի մասնակիցներ Կատեգորիա:ԽՄԿԿ անդամներ Կատեգորիա:Դպրոցի տնօրեններ
MacOS Mojave
macOS Mojave, անհատական համակարգիչների և սերվերների համար նախատեսված օպերացիոն համակարգ մշակված Apple ընկերության կողմից։ Օպերացիոն համակարգի այս տարբերակը թվով 15-րդն է։ Այն առաջին անգամ ցուցադրվել է 2018 թվականի հուլիսի 4-ին, WWDC 2018-ի ժամանակ ։ Օպերացիոն համակարգի համար շեշտադրում կատարվել էր ֆունկցիաների բարելավման վրա, որոնք ցուցադրվել էին macOS High Sierra տարբերակում։ Այս տարբերակը առաջինն էր, որն իր մեջ ներառում էր iOS օպերացիոն համակարգի հավելվածներ, ինչպիսք են՝ «Նորություններ», «Ակցիաներ», «Ձայնագրիչ» և «Տուն», ինչպես նաև օպերացիոն համակարգի այս տարբերակում ցուցադրվեց «մուգ թեմաները» ։ Mojave-ն դարձավ macOS շարքի վերջին տարբերակը, որն ապահովում էր 32-բիթային հավելվածների աշխատանքը  ։
Օպերացիոն համակարգը թողարկվեց 2018 թվականի սեպտեմբերի 24-ին։
Անվանում
Համաձայն արդեն ավանդույթ դարձած անվանակարգման, օպերացիոն համակարգի այս տարբերակը նույնպես անվանվել է ի պատիվ ԱՄՆ-ի տեսարժանի վայրի՝ Մոհավի անապատի, որը գտնվում է ԱՄՆ-ի հարավարևելյան հատվածում։
Աջակցվող սարքեր
macOS Mojave օպերացիոն համակարգի աշխատանքի համար անհրաժեշտ է Mac, որոնք ունեն Metal (API)-ի աջակցում ․
Արտաքին հղումներ
Կատեգորիա:Օպերացիոն համակարգեր Կատեգորիա:Համակարգչային ծրագրեր Կատեգորիա:Ծրագրային ապահովում
Էեսնուռգա
Էեսնուռգա (Eesnurga), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 23 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կոլգա-Յաանի շրջանի բնակավայրեր Կատեգորիա:Էստոնիայի գյուղեր
Կազիմիր Ալխիմովիչ
Կազիմիր Ալխիմովիչ (Kazimierz Alchimowicz, ), լեհ և բելառուս նկարիչ։
Կյանք և ստեղծագործություն
Ալխիմովիչն դպրոցն ավարտել է Վիլնոյում։ 1863 թվականին նա որպես զինվոր մասնակցել է Լիտվայում տեղի ունեցած հակակառավարական ապստամբությանը, որի համար աքսորվել է Սիբիր, որտեղ էլ սկսել է նկարել։ 1869 թվականին վերադառնալուց հետո նա ապրել է Վարշավայում, որտեղ նկարչության դասեր է անցել նկարիչ Վոյցեխ Գերսոնի մոտ։ 1873-1875 թվականներին նկարչական ուսումը շարունակել է Մյունխենում, 1876-1877 թվականներին ապրել է Ֆրանսիայում, իր նկարները ցուցադրել փարիզյան սրահներում։ 1877 թվականից հիմնականում ապրել է Վարշավայում։ 1890 թվականին սկսել է դասավանդել Պոսվիկովայի գծագրության և փորագրության մասնավոր դպրոցում։
Ալհիմովիչը համարվում է լեհ ռոմանտիկ վերջին նկարիչներից մեկը։ Նրա գեղարվեստական ոգեշնչումը հիմնականում գալիս էր գյուղացիական կյանքից և պատմությունից ։ Նկարել է պատմական և դիցաբանական թեմաներով նկարներ, Լիտվայի և Տատրայի բնապատկերներ, կրոնական կտավներ, ժանրային տեսարաններ։ Նրա նկարները ցուցադրվել են Վարշավայում, Մյունխենում, Օդեսայում, Կրակովում, Վիեննայում։ Նրա «Գեդիմինայի հուղարկավորությունը» (1888 թ.) կտավը և «Փուլում» կտավը երկու անգամ արժանացել են մրցանակների։ Նկարչությունից բացի Ալխիմովիչը սիրում էր նկարազարդել ճենապակի և հախճապակի, ինչպես նաև զբաղվում էր փայտի փորագրությամբ։ Ալխիմովիչի մեծաքանակ գործեր պահվում են Վարշավայի ազգային թանգարանում։
Հիացինտ Ալխիմովիչը նկարչի մեծ եղբայրն է։
Ալխիմովիչի անունով է կոչվել Գրոդնոյի փողոցներից մեկը։
Ծանոթագրություններ
Կատեգորիա:Լեհ նկարիչներ Կատեգորիա:Բելառուս նկարիչներ
Գագիկ Եղիազարյան
Գագիկ Բալաբեկի Եղիազարյան, հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։
Կենսագրություն
Գագիկ Եղիազարյանը ծնվել է 1925 թվականին Սևանի շրջանի Դդմաշեն գյուղում։ Դպրոցը դեռ չավարտած, Գագիկն իր խնդրանքով զորակոչվել է կարմիր բանակ ։
Ծառայել է 336-րդ հրաձգային գնդում, ստացել է սերժանտի կոչում և 1943 թվականին մեկնել է ռազմաճակատ։ Կռվել է Կուրսկի ճակատամարտում։ 1-ին Բելոռուսական ռազմաճակատի 15-րդ դիվիզիայի 47-րդ հրաձգային գնդի կազմում ջոկի հրամանատար Եղիազարյանը 1943 թվականի հոկտեմբերի 14-ին մասնակցել է Դնեպր գետի անցմանը Գոմելի մարզում։ Մարտում վիրավորվել է, բայց չի հեռացել առաջավոր գծից։ Դնեպրի աջ ափում գրաված դիրքերն ամրապնդելու համար Եղիազարյանը պարգևատրվել է «Հայրենական պատերազմի» 2-րդ աստիճանի շքանշանով։ Մասնակցել է Օսիպովիչ, Սլուցկ, Բարանովիչ և մի շարք քաղաքների ու բնակավայրերի ազատագրման մարտերին, պարգևատրվել Փառքի երրորդ աստիճանի շքանշանով և մեդալներով։ Մարտերից մեկում Եղիազարյանը ծանր վիրավորվել է և 1945 թվականին զորացրվել է բանակից ։
Զորացրվելուց հետո 1946-1951 թվականներին Եղիազարյանը մանկավարժական աշխատանք է կատարել Սևանի շրջանի դպրոցներում։ 1951-1955 թվականներին սովորել է Երևանի Խաչատուր Աբովյանի անվան պետական մանկավարժական ինստիտուտի աշխարհագրական ֆակուլտետում, որն ավարտելուց հետո նշանակվել է հայրենի գյուղի դպրոցի աշխարհագրության ուսուցիչ։ 1958 թվականին տեղափոխվել է նորաստեղծ Գագարինավանի դպրոցը։ Եղել է Հայաստանի աշխարհագրական ընկերության Սևանի բաժանմունքի նախագահը։ Պարգևատրվել է ՀԽՍՀ լուսավորության նախարարության և արհմիության հանրապետական կոմիտեի պատվոգրերով ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Փառքի շքանշանի ասպետներ
(4908) Վարդ
(4908) Վարդ (Ward), աստերոիդ աստերոիդների հիմնական գոտում։ Հայտնաբերվել է 1933 թվականի սեպտեմբերի 17-ին Ֆերնանդ Ռիգոյի կողմից Ուքլում ։
Միջին հեռավորությունը Արեգակից կազմում է 2,188342 ա. մ., առավելագույնը մոտենում է 1,6767 ա. մ. հեռավորության վրա և հեռանում 2,6999 ա. մ. ։ Արեգակի շուրջ մեկ ամբողջական պտույտ է կատարում 1182,42 երկրային օրվա ընթացքում, իր ուղեծրով շարժվելով միջինում 0,304461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։
Արտաքին հղումներ
Կատեգորիա:1933 թվականին հայտնաբերված աստղագիտական մարմիններ Կատեգորիա:Ֆերնանդ Ռիգոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վորկա
Վորկա (Ворка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 157 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։ Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Իսմաիլովո (գյուղ, Տույմազինսկի շրջան)
Բնակչությունը 2009 թվականին գրանցված տվյալներով կազմում էր 194 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Լենինսկոե (գյուղ, Ստարոկոնստանտինովի շրջան)
Լենինսկոե (Ленінське), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Լենինսկոե գյուղում բնակվում էր 56 մարդ։ Բնակավայրը զբաղեցնում է 0,332 կմ² տարածք։ Բնակչության խտությունը կազմում էր 168,67 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր Կատեգորիա:1928 թվականին հիմնադրված բնակավայրեր
Դաշտ (Արմավիրի մարզ)
Դաշտ, գյուղ Հայաստանի Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 5 կմ հյուսիս։
Աշխարհագրություն
Հեռավորությունը Վաղարշապատից՝ 6 կմ, մարզկենտրոնից 27 կմ հեռավորության վրա։ Գյուղը հիմնադրվել է 1926 թ-ին Օշականի հանդամասում և ունեցել է Փոքր Օշական անվանումը։ Գյուղի շրջակայքում են գտնվում տեղացիների կողմից «Արդար Դավիթ» կոչված կիկլոպյան ամրոցի ավերակները՝ մ.թ.ա. 2-1 հազարամյակ։ Գյուղը տեղադրված է Միջինարաքսյան հարթավայրում՝ ծովի մակարդակից 945 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Հարուստ է արտեզյան ջրերով, որոնք օգտագործվում են որպես խմելու ջուր։
Բնակչություն
Ըստ ՀՀ 2011 թ. մարդահամարի արդյունքների` Դաշտի մշտական բնակչությունը կազմել է 780, առկա բնակչությունը` 692 մարդ ։ Գյուղի բնակչության նախնիների հիմնական մասը տեղափոխվել է Օշականից։ Դաշտի բնակչության փոփոխությունը ժամանակի ընթացքում` ստորև.
Ըստ ազգային վիճակագրական ծառայության տվյալների 2005 թ-ին տղամարդիկ կազմում են 48%, կանայք՝ 52%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 18%, աշխատունակներ՝ 68%, հետաշխատունակներ՝ 14%։
Համայնքի հիմանխնդիրներ
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։
Արտաքին հղումներ
Կատեգորիա:Արմավիրի մարզի գյուղեր
Գրաֆների միջակայքային կողային ներկումներ
Գրաֆների տեսությունում միջակայքային կողային ներկումը կողային ներկման մի տեսակ է, որտեղ կողերը ներկվում են ինչ-որ միջակայքի թվերով, միջակայքի ամեն թիվ օգտագործվում է առնվազն մեկ կողի համար, և յուրաքանչյուր գագաթին կից կողերի գույները կազմում են իրարից տարբեր ամբողջ թվերի հաջորդական ինտերվալ։
Կատեգորիա:Գրաֆների տեսություն
Վիրիժկա
Վիրիժկա (Вырижка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 142 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։ Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նովու Օրիզոնտի դու Սուլ
Նովու Օրիզոնտի դու Սուլ (Novo Horizonte do Sul), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հարավարևմտյան մարզում։ Մտնում է Իգուատեմի գավառի կազմի մեջ։ Բնակչությունը կազմում է 3.684 մարդ՝ 2020 թվականի տվյալներով ։ Գրավում է 849,117 կմ² տարածք։ Բնակչության խտությունը՝ 5,7 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր
Մոդրիչա (համայնք)
Մոդրիչա համայնք (Општина Модрича), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Մոդրիչա քաղաքը։
Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 27799 մարդ ։
Բնակավայրեր
Համայնքի կազմի մեջ են մտնում 24 բնակավայրեր, որոնց թվում է Մոդրիչա քաղաքը ։
Ծանոթագրություններ
Կատեգորիա:Սերբական Հանրապետության համայնքներ
Լոռի Ներքին
Լոռի Ներքին, գյուղ Արևմտյան Հայաստանում, Էրզրումի վիլայեթի Բաբերդի գավառակում ։ Գտնվում էր Բաբերդ քաղաքից 30-32 կմ հարավ-արևմուտք, Լոռի գետի աջ ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Գարաշ
Գարաշ, շոկոլադե տորթ, որը ստեղծվել է մոտ 20-րդ դարի սկզբին Բուլղարիայում։ Համարվում է «Սաքեր» տորթի բուլղարական տարբերակը։ Առանձնանում է նրանով, որ նրա պատրաստման ժամանակ չի օգտագործվում ալյուր, դրա դերը կատարում է քերած հունական ընկույզը։
Պատմություն
Տորթը ստեղծել է ավստրո-հունգարացի հրուշակագործ Կոստոյ Գարաշեմը, որը 1885 թվականին տեղափոխվել է Ռուսե բուլղարական քաղաք ։ Քաղաքում նա ղեկավարում էր «Islaj Hane» գրանդ հոթելը, որը գտնվում էր բուլղարական իշխան Ալեքսանդր Բատենբերգի նստավայրից ոչ հեռու, և հաճախ հյուրընկալում էր հայտնի մարդկանց ։ Հայտնի իջևանողներին զարմացնելու համար Կոստա Գարաշը ստեղծում է իր հայտնի տորթը։ Ռուսեի պետական արխիվում պահվում է տորթի իսկական բաղադրատոմսը ։
1900 թվականից հետո, Կոստա Գարաշը տեղափոխվել է Սոֆիա, որտեղ իր ձեռքն է վերցնում «Պանահ» հյուրանոցի ղեկավարությունը։ Առաջին հարկում գտնվում էր հրուշակարանը, որտեղ մայրաքաղաքի բնակչությունը կարող էր պատվիրել «Գարաշ»։ Տորթի բաղադրատոմսը լայն մասսաների համար առաջին անգամ հայտնվել է Պոլիքսեն Սեմերջիևոյի և Քրիստո Սեմերջիևի «Ժամանակակից հրուշակեղենի և բուսակերների խոհանոցի գործնական ուղեցույց» գրքում, որը հրատարակվել է 1935 թվականին Լեռնային Օրյախովիցում (վերահրատարակվել է 1936 թվականին Սոֆիայում)։
Պատրաստում
Սպիտակուցը առանձնացնում են դեղնուցից և հարում են քերած ընկույզի և շաքարի հետ։ Ստացված մասսայից թխում են 5-6 շերտ բեզե։ Սերուցքային կարագից, ձվից, շաքարից, կակաոյի փոշուց պատրաստում են շոկոլադե կրեմ, որը քսում են շերտերին։ Վերջին շերտից հետո տորթի վրա են լցնում մնացած կրեմը, շաղ են տալիս կոկոսի քերուկ և 3-5 ժամ դնում սառնարան ։ Սովորաբար տորթը ստացվում է ոչ բարձր՝ մոտավորապես 5 սմ։
Գրականություն
Կատեգորիա:Տորթեր Կատեգորիա:Բուլղարական խոհանոց
Ալտ (լարային նվագարան)
Ալտ, լարային աղեղնավոր երաժշտական գործիք, ջութակների ընտանիքից (ջութակ, թավջութակ, կոնտրաբաս)։ Գտնվում է ջութակի և թավջութակի միջև։ Նվագախմբերի (10-14) և լարային կվարտետների անբաժան մասն է կազմում, նաև օգտագործվում է որպես մենակատար գործիք։
Համառոտ նկարագրություն
Ունի չորս լար։ Լարվածքը կվինտային է (փոքր օկտավայի դո, փոքր օկտավայի սոլ, առաջին օկտավայի ռե, առաջին օկտավայի լյա)։ Ձայնատարբերման հիմնական միջոցը լարերի վրայով աղեղը սահեցնելն է (arco), նվագելու հատուկ միջոցներից է պիցցիկատոն։ Չափսը կարող է լինել 37-42 սմ (դեկայի երկարությունը)։ Նվագելու ժամանակ գործիքը պահում են ուսի վրա։
Պատմություն
Ծագել է մոտ XV դարում, մեկ այլ ՝ վիոլա ընտանիքի գործիքներից։ Այդտեղից էլ գալիս է անվանումը։ Ծագումով ՝ ջութակների ընտանիքի ամենահին գործիքն է։ Առաջին դասական տեսակները մշակվել են Իտալիայում, Ֆրանսիայում, Լեհաստանում, Գերմանիայում. Իտալական վարպետները՝ Ստրադիվարիուսը և Գուարներին, ստեղծել են անզուգական և անգերազանցելի գործիքներ։ Ալտը նվագախմբերի (10-14) և լարային կվարտետնէրի (1) անբաժան մասն է կազմում։ Ալտի համար գրվել են շատ սոնատներ, կոնցերտներ, կապրիսներ։ Փոխադրվել են Նիկոլո Պագանինիի 24 կապրիսները ջութակի համար, Յոհան Սեբաստիան Բախի թավջութակի սյուիտները և ջութակի սոնատները և այլ հանրահայտ գործեր։
Կատարողներ
Ալտ նվագող երաժշտին անվանում են ալտահար։
Հանրահայտ ալտահարներ.
Կատեգորիա:Աղեղնավոր երաժշտական գործիքներ Կատեգորիա:Լարային երաժշտական գործիքներ
Գիտության աշխարհում
Գիտության աշխարհում, գիտահանրամատչելի հանդես։ Այն հիմնադրվել է 2002 թվականին Հայաստանի Գիտությունների ազգային ակադեմիայի նախագահության և Հայաստանի կառավարության որոշմամբ։ «Գիտության աշխարհում» հանդեսի գլխավոր խմբագիրն է Հայաստանի ԳԱԱ ակադեմիկոս Էդուարդ Ղազարյանը, գլխավոր խմբագրի տեղակալը՝ Հայաստանի ԳԱԱ ակադեմիկոս Յուրի Սուվարյանը, գործադիր տնօրենն է Ալբերտ Սարգսյանը, պատասխանատու քարտուղարը՝ Նարինե Վարդանյանը։
Խմբագրական խորհրդի կազմը
ՀՀ ԳԱԱ ակադ. Ադամյան Կ., ՀՀ ԳԱԱ ակադ. Աղալովյան Լ., Աղասյան Ա., ՀՀ ԳԱԱ արտ. անդամ Այվազյան Ս. (ՌԴ), ՀՀ ԳԱԱ ակադ. Աֆրիկյան Է., ՀՀ ԳԱԱ թղթ. անդամ Գալստյան Հ., ՀՀ ԳԱԱ արտ. անդամ Եսայան Ս. (ԱՄՆ), ՀՀ ԳԱԱ ակադ. Թավադյան Լ., Հարությունյան Հ., ՀՀ ԳԱԱ թղթ. անդամ Հարությունյան Ռ., ՀՀ ԳԱԱ թղթ. անդամ Հովհաննիսյան Լ., ՀՀ ԳԱԱ ակադ. Էդ. Ղազարյան (հիմնադիր խմբագիր), ՀՀ ԳԱԱ ակադ.Ղազարյան Հ., ՀՀ ԳԱԱ արտ. անդամ Մարտիրոսյան Բ. (ՌԴ), ՀՀ ԳԱԱ ակադ. Մելքոնյան Ա., Ներսիսյան Ա., ՀՀ ԳԱԱ ակադ. Շահինյան Ա., ՀՀ ԳԱԱ ակադ. Շուքուրյան Ս., ՀՀ ԳԱԱ ակադ. Ջրբաշյան Ռ., ՀՀ ԳԱԱ ակադ. Սեդրակյան Դ., ՀՀ ԳԱԱ ակադ. Սիմոնյան Ա.:
Աղբյուր
Կատեգորիա:ՀՀ ԳԱԱ գիտական ամսագրեր Կատեգորիա:Հայաստանի հանդեսներ Կատեգորիա:Պարբերականներ այբբենական կարգով
Էհավեռե
Էհավեռե (Ehavere), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 32 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պալամուսե շրջանի բնակավայրեր Կատեգորիա:Էստոնիայի գյուղեր
(4909) Կոնտիու
(4909) Կոնտիու (Couteau), աստերոիդ աստերոիդների հիմնական գոտում։ Հայտնաբերվել է 1949 թվականի սեպտեմբերի 28-ին Մարգարիտա Լոժյեի կողմից Նիցայում ։
Միջին հեռավորությունը Արեգակից կազմում է 2,272468 ա. մ., առավելագույնը մոտենում է 1,7113 ա. մ. հեռավորության վրա և հեռանում 2,8337 ա. մ. ։ Արեգակի շուրջ մեկ ամբողջական պտույտ է կատարում 1251,25 երկրային օրվա ընթացքում, իր ուղեծրով շարժվելով միջինում 0,287712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,41° անկյուն։
Արտաքին հղումներ
Կատեգորիա:1949 թվականին հայտնաբերված աստղագիտական մարմիններ Կատեգորիա:Մարգարիտա Լոժյեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գոձիլա (ֆիլմ, 1998)
«Գոձիլա» (Godzilla), ռեժիսոր Ռոլանդ Էմերիխի ֆիլմերից, որի գլխավոր դերերը մարմնավորում են Մեթյու Բրոդերիկը, Ժան Ռենոն, Մարիա Փիթիլոն, Հենք Ազարիան, Քևին Դանը, Մայքլ Լերները, Գարի Շիրերը, Արաբելա Ֆիլդը, Վիքի Լյուիսը, Դագ Սևանտը։
Սյուժե
Խաղաղ օվկիանոսյան ջունգլիներից Նյու Յորք ի վրա է եկել մի սարսափելի աղետ։ Զարմացած բնակիչների աչքերի առաջ փլուզվում են երկնաքերները, շուռ են գալիս ավտոբուսները, գետնի տակ են անցնում ամբողջ թաղամասեր։ Բայց դա ո'չ մրրիկ է և ո'չ էլ երկրաշարժ, այլ Գոձիլան է՝ աշխարհի մեջ երբևէ եղած ամենասարսափլի գազանը։ Նրա համար մարդիկ մրջյուններ են, տները՝ լուցկու տուփեր, ուղղաթիռները՝ համառ ճպուռներ։ Մեգապոլիսին սպառնում է բացարձակ ոչնչացում։ Տեխնկայի վերջին խոսքով հագեցած զորքը անզոր է դիմակայելու հսկա մողեսին։ Ամենաքաջարիները որոշում են պարզել, թե ինչն է Գոչիլային Նյու Յորք բերել։ Թերևս դրանից հետո հնարավոր կլինի փրկել քաղաքը։
Ծանոթագրություններ
Կատեգորիա:1998 ֆիլմեր Կատեգորիա:Ռոլանդ Էմերիխի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:Ճապոնական մարտաֆիլմեր Կատեգորիա:Ճապոնական թրիլեր ֆիլմեր Կատեգորիա:Ճապոնական ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆանտաստիկ մարտաֆիլմեր Կատեգորիա:Ֆանտաստիկ ֆիլմեր գիտնականների մասին Կատեգորիա:Ամերիկյան ֆանտաստիկ ֆիլմեր Կատեգորիա:Ֆրանսերեն ֆիլմեր Կատեգորիա:Ճապոներեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Սարսափ ֆիլմեր կենդանիների մասին Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ռիմեյք ֆիլմեր Կատեգորիա:Ֆիլմեր հրեշների մասին Կատեգորիա:Ֆիլմեր ապոկալիպսիսի մասին Կատեգորիա:Ֆիլմեր դինոզավրերի մասին Կատեգորիա:Ամերիկյան սարսափ ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան կինոէպոպեաներ Կատեգորիա:Ամերիկյան ռիմեյք ֆիլմեր
Մերի Մաքելրոյ
Մերի Արթուր Մակելրոյ (Mary Arthur McElroy, ), ԱՄՆ 21-րդ նախագահ Չեսթեր Արթուրի քույրը և ԱՄՆ առաջին տիկինը 1881-1885 թվականներին։
Կենսագրություն
Մերին ծնվել է Գրինվիչում, Նյու Յորք, Ուիլյամ և Մալվինա Արթուրի ընտանիքում։ Եղել է ինը երեխաներից ամենափոքրը։ Հաճախել է Նյու Յորքի Տրոյա քաղաքում գտնվող Էմմա Ուիլարդի դպրոցը։ 1851 թվականին Մերին ամուսնացել է ապահովագրական գործակալ Ջոն Մաքելրոյի հետ։ Զույգն ունեցել է չորս երեխա ։
1880 թվականին Մերիի եղբայրը՝ Չեսթերը, ընտրվել է Միացյալ Նահանգների փոխնախագահ։ 1881 թվականի հուլիսին նախագահ Ջեյմս Գարֆիլդը մահացու վիրավորվելուց հետո նրան հաջորդել է Արթուրը, և խնդրել է Մերիին հոգ տանել իր կրտսեր դստեր Էլենի մասին և կատարել Սպիտակ տան տիրուհու դերը ։ Մերի Մաքելրոյի ընտանիքն ապրել է Օլբանիում, ուստի Մերին ապրել է Վաշինգտոնում միայն ձմեռային ամիսներին ։ Չնայած Մերին պաշտոնապես Սպիտակ տան տիրուհին չի եղել սակայն բավականին սիրվել է և ձեռք է բերել բանականին լավ համբավ։ Իր եղբոր հետ մշակած արձանագրությունները տասնամյակներ շարունակ օգտագործվել են այլ Առաջին տիկնայք ։
Մակելրոյը ղեկավարել է բազմաթիվ միջոցառումներ։ 1885 թվականի փետրվարի 28-ին տեղի է ունեցել Մերի Մակելրոյի եզրափակիչ ընդունելությունը, որին ներկա է եղել 3000 մարդ։
Մահ
Մերի Մաքելրին մահացել է 1917 թվականի հունվարի 8-ին Նյու Յորքի Օլբանի քաղաքում։ Թաղված է Օլբանի գյուղական գերեզմանատանը։
Արտաքին հղումներ
Կատեգորիա:ԱՄՆ-ի առաջին տիկիններ Կատեգորիա:20-րդ դարի ամերիկացի կանայք
Գառնիկ Խաչատրյան
Գառնիկ Հովակիմի Խաչատրյան, հայ մանկավարժ։ ՀԽՍՀ վաստակավոր մանկավարժ (1958): «Ժողովրդական կրթության գերազանցիկ», Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։
Բրատսկոե (այլ կիրառումներ)
Բրատսկոե, կարող է վերաբերել՝
Գառնիկ Խաչատրյան
Կենսագրություն
Գառնիկ Խաչատրյանը ծնվել է 1921 թվականին Ազիզբեկովի շրջանի Խնձորուտ գյուղում։ 1939 թվականին ավարտել է Նախիջևանի մանկավարժական տեխնիկումը, աշխատել է Աղխաչ գյուղի դպրոցում որպես ուսուցիչ ։
Խաչատրյանը կարմիր բանակ է զորակոչվել 1941 թվականի ապրիլին։ Նա ծառայել է Վիննիցայի մարզում։ Երբ սկսվել է պատերազմը, մասնակցել է մի քանի մարտերի, որոնց ընթացքում երկու անգամ վիրավորվել է և 1943 թվականին, որպես պատերազմի հաշմանդամ, զորացրվել է բանակից ։
1943 թվականին Խաչատրյանը հայրենի գյուղում շարունակել է ուսուցչական աշխատանքը։ Ավարտել է Երևանի Խաչատուր Աբովյանի անվան մանկավարժական ինստիտուտի հայոց լեզվի և գրականության ֆակուլտետը։ Երկար տարիներ աշխատել է Խնձորուտ գյուղում, եղել է դպրոցի տնօրենը։ 1958 թվականին Խաչատրյանին շնորհվել է հանրապետության վաստակավոր ուսուցչի կոչում։ Արժանացել է «Ժողովրդական կրթության գերազանցիկ» կրծքանշանի։ Պարգևատրվել է Խաչատուր Աբովյանի մեդալով։ Երկու անգամ արժանացել է ՀԽՍՀ Գերագույն խորհրդի նախագահության պատվոգրի ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:ՀԽՍՀ վաստակավոր մանկավարժներ Կատեգորիա:Դպրոցի տնօրեններ Կատեգորիա:Խնձորուտ (Վայոց ձորի մարզ) գյուղում ծնվածներ
Կանտերանո
Կանտերանո (Canterano), կոմունա Իտալիայի Լացիո մարզի Հռոմ գավառում ։ Բնակչությունը կազմում է 350 մարդ (2008)։ Տարածքը կազմում է 7 կմ²։ փոստային ինդեք՝ 20։ Հեռախոսային կոդ՝ 0774։
Ծանոթագրություններ
Կատեգորիա:Իտալիայի քաղաքներ
Ժան Ժորժ Նովեր
Ժան Ժորժ Նովեր (Jean-Georges Noverre, ), բալետի ֆրանսիացի պարող, խորեոգրաֆ և բալետի տեսաբան, բալետային ռեֆորմերի ստեղծող։ Համարվում է ժամանակակից բալետի հիմնադիրը։ Նրա ծննդյան օրը` ապրիլի 29-ը, ՅՈՒՆԵՍԿՕ-ի որոշմամբ 1982 թվականից նշվում է որպես պարի միջազգային օր ։
Կենսագրություն
Նրա ուսուցիչներից են եղել ֆրանսիացի հայտնի բալետի պարող Լուի Դյուպրեն և Թագավորական երաժշտական ակադեմիայի պարող Ֆրանսուա Ռոբեր Մարսելը։
Առաջին ելույթը կայացել է 1742 կամ 1743 թվականներին, Ֆոնտենբլոյում, Ֆրանսիայի թագավոր Լյուդովիկ 15-րդի պալատում։ Հաջող դեբյուտից հետո Նովերրն արքայազն Հենրիխ Պրուսացու կողմից անմիջապես հրավիրվում է Բեռլին։ Փարիզ վերադառնալով` նա ընդունվում է Փարիզի օպերայի կոմեդիայի թատրոնին կից գործող բալետային խումբ, շուտով, 1748 թվականին, ամուսնանում է դերասանուհի, պարուհի Մարգարիտե Լուիզ Սավյորի հետ։
1748 թվականին, երբ Կոմեդիայի թատրոնը հերթական անգամ փակվում է, Նովերրն շրջում է եվրոպական քաղաքների թատրոններով և մինչև 1752 թվական ելույթներ է ունենում Ստրասբուրգում և Լիոնում, այնուհետև տեղափոխում է Լոնդոն, որտեղ երկու տարի անց է կացնում բրիտանացի դերասան Դեյվիդ Գարիկի խմբում, որի հետ ընկերությունը նա պահպանում է մինչև կյանքի վերջ և Դեյվիդին անվանում է «Շեքսպիր պարի մեջ»։
Աշխատելով այնտեղ` նա որոշում է պարային մեծ ներկայացում ստեղծել, որն անկախ կլիներ օպերայից, որի մեջ բալետ պարը հանդես էր գալիս որպես անբովանդակ բալետային հատված։ Նովերրը պարային լուրջ թեմատիկա է մտածում և մշակում է պարային դրամատուրգիան` որոշելով ստեղծել բալետային ավարտուն ներկայացում` զարգացած գործողություններով և բնորոշ կերպարներով ։
1754 թվականին նա վերադարնում է Փարիզ` կրկին վերաբացված Կոմեդիայի թատրոն և նույն թվականին ստեղծում է իր առաջին մեծ բալետային «Չինական տոներ» ներկայացումը։ Այնուհետև կրկին հայտնվում է Լիոնում, որտեղ ապրում է 1758-1760 թվականները։
1760 թվականին Նովերը հրավիրվել է Շտուտգարտ, որտեղ ապրել է յոթ տարի և որտեղ նրա աշակերտն է դառնում ապագա հայտնի պարող և խորեոգրաֆ, Նովերի ստեղծագործության և գաղափարների ապագա տարածող Շարլ Լե Պիկը։ Շտուտգարտում թատրոնի սիրահար և մեծ գիտակ դուքս Կարլ 2-րդ Վյուրտեմբերգցին արվեստի ծառայողների համար ազատ ստեղծագործական մթնոլորտ է ստեղծել, որը գրավել է շատ տաղանդավոր մարդկանց` երաժիշտների, արտիստների, նկարիչների։ 1763 թվականի փետրվարի 11-ին դուքսի ծննդյան օրվա կապակցությամբ Նովերը Շտուտգարտում բնակվող Ժ. Ռոդոլֆի երաժշտությամբ բեմադրել է «Յասոն և Մեդեա» բալետը, որտեղ մարմնավորել է բալետի իր հիմնական ռեֆորմները։ Հրաժարվելով անճոռնի մեծ կեղծամներից և դեմքը ծածկող դիմակներից` Նովերն առաջին անգամ բալետում մնջախաղ է կիրառել։ Ներկայացման առաջնախաղում հիմնական կատարողների շարքում էին Նենսի Լեվիերը (Մեդեա), Գաետանո Վեստրիս (Յասոն), Անջիոլո Վեստրիս (Կրեոն), Շարլ Լե Պիկ (Էէն), Մարի Մադլեն Գիմար (Կրեուզա)։ Այս բեմադրությունը խորեոգրաֆիայում հեղափոխություն է դարձել և այնպիսի մեծ հաջողություն է ունեցել, որ Նովերի բարեփոխումներն սկսել են տարածվել Եվրոպայում։ Դեպի Նովերն են ուղղվել նրա հետ աշխատել ցանկացղ աշակերտներն ու երկրպագուները։ 1764 թվականին Նովերրը ղեկավարում էր 50 մենակատարներից բաղկացած խումբը և 23 տղամարդկանցից և 21 կանանցից բաղկացած կորդեբալետը։
Յոթ տարի հետո տեղափոփվել է Վիեննա` հայտնվելով ապագա թագուհի Մարի Անտուանետի հովանավորության տակ, որը նրան նշանակել էր թագավորական բալետմաստեր։ Այնտեղ մեծ ազատություն ստանալով` նա կարողանում է իրականացնել բալետում բարեփոխումներ կատարելու իր բազմաթիվ գաղափարները` ստեղծելով և բեմադրելով բազմաթիվ բալետային ներկայացումներ։ Նա ինքն առաջին անգամ իր «Մեդեա և Յասոն» բալետի մեջ ներառել է մնջախաղը 1763 թվականին ։ Այնուհետև նա բեմադրել է մի քանի ակտից բաղկացած մնջախաղային ներկայացում` ըստ Վոլտերի «Սեմիրամեդայի» սյուժեի ։ Նա համագործակցում էր տարբեր կոմպոզիտորների, այդ թվում և` Գլյուկի հետ, որի հետ ստեղծել է մի քանի բալետային կոմպոզիցիաներ։
Ամբողջ ժամանակահատվածում որտեղ էլ որ նա լիներ, շարունակել է խենթորեն աշխատել։ Նա ոչ միայն բեմադրել է բալետային ներկայացումներ, այլ նաև շատ ժամանակ է հատկացրել պարային արվեստի տեսությանը` մշակելով և զարգացնելով այն։ Նա մեծ ճանաչում է ձեռք բերել, նամակագրության մեջ է եղել իր ժամանակի այնպիսի հայտնի դեմքերի հետ, ինչպիսին էր Վոլտերը, ւմ գրած մի քանի նամակներ պահպանվել են մինչև օրս։ Նովերն սկսել է բալետային բառարանի ստեղծման աշխատանքները։ Մոտավորապես 1759 թվականին նա գնացել է Սեն Ժերմեն ան Լե, որտեղ բառարանը պատրաստել է հրատարակման, սակայն չի հասցրել ավարտել. 1810 թվականի հոկտեմբերի 19-ին նա մահացել է։
Նշանակություն
Նրա բեմադրությունների մեծ մասը ներկայացրել են դրամատիկական իրադարձություններով և բուռն կրքերով սյուժեներ։ Վոլտերի և Դիդրոյի օրինակով Նովերը բալետային բեմում ներկայացրել է պարտքին ենթարկվելու գաղափարը. նրա էսթետիկական հայեցակետը հակված էր Ժ. Ժ. Ռուսոյի կողմից հռչակած բնական զգացմունքների և բնության մոտիկության հետ։ Նովերի ռեֆորմներն առաջին հերթին վճռական ազդեցություն են ունեցել բալետի հետագա մշակման գործում և դարձել է հիմնական կանխադրույթները։ Դրանք առաջին հերթին բալետային ներկայացման բոլոր կոմպոնենտների փոխազդեցությունը, տրամաբանական գործողության զարգացումն ու գործող անձանց բնորոշումն են ։
Նա ինքն իր ստեղծագործության մասին ասել է հետևյալը. «Ես կոտրեցի անճոռնի դիմակները, կրակին տվեցի անհիմն կեղծամները, ոչնչացրի ճնշող պանիեները և ավելի շատ ճնշող տոննելները, հնությունների փոխարեն առաջ բերեցի նրբագեղ ճաշակ, առաջարկեցի ավելի պատշաճ, ճշգրիտ և պատկերավոր կոստյում, բեմերում պահանջեցի գործողություն և շարժ, իսկ պարերում` ոգեշնչում և արտահայտչականություն։ Ես ակնառու կերպով ցույց տվեցի, թե ինչ մեծ անդունդ կա արհեստավորի մեխանիկական պարերի և հանճարեղ արտիստի մեջ, որը պարը բարձրացնում է նմանվողական այլ արվեստների մակարդակին և դրանով իսկ իմ դեմ տրամադրեցի բոլոր նրանց, որոնք հետևում են հին սովորույթներին, անկախ նրանից, թե որքան անհեթեթ ու բարբարոս են դրանք» ։
Ծանոթագրություններ
Կատեգորիա:Ֆրանսիացի դերասաններ Կատեգորիա:Ֆրանսիացի բալետի արտիստներ Կատեգորիա:Թատրոնի ֆրանսիացի դերասաններ Կատեգորիա:18-րդ դարի ֆրանսիացի գրողներ Կատեգորիա:Ֆրանսիացի խորեոգրաֆներ
Միջազգային հարաբերություններ. Հայկական աշխարհ
'''Միջազգային հարաբերություններ. Հայկական աշխարհ''', գիտահանրամատչելի հանդես։
Աղբյուր
Կատեգորիա:Հայկական գիտական պարբերականներ Կատեգորիա:Հայաստանի հանդեսներ Կատեգորիա:Պարբերականներ այբբենական կարգով
Օլեգ Ստրիժենով
Օլեգ Ալեքսանդրովիչ Ստրիժենով (Олег Александрович Стриженов, ), խորհրդային և ռուս կինոռեժիսոր և ԽՍՀՄ ժողովրդական արտիստ ։
Ֆիլմադարան
1951-2000 թվականների ընթացքում նկարահանվել է ավելի քան 31 ֆիլմերում (ընդհատելով 1987-2000 թվականներին), ներառյալ այնպիսի ֆիլմեր, ինչպիսիք են «Բոռը»,«Քառասունմեկերորդը», «Ճանապարհորդություն երեք ծովերից այն կողմ», որում նա խաղացել է Աֆանասի Նիկիտինի դերը, «Կապիտանի դուստրը», «Ղառի թագուհին», «Անդատապարտելին», «Պարոն Մեծն Նովգորոդ», «Երիտասարդ Պետրոս Մեծը», «Կարլ Մարքս. Վաղ տարիներ» և այլն։
Կրթություն, կարիեա և ընտանիք
1953 թվականին ավարտել է Բ. Վ. Շուկինի անվան բարձրագույն թատերական դպրոցը և նույն թվականից աշխատել որպես դերսան Տալլինի (Էստոնիա) ռուսական դրամատիկական թատրոնում ։ 1954-1955 թվականներին հանդես է եկել Լենինգրադի Պուշկինի անվան թատրոնում, իսկ 1957 թվականին եղել է Մոսկվայի Էկրանի դերասանների թատրոնում և ստուդիայում։ 1966 - 1976 թվականներին հանդես է եկել Մոսկվայի Նկարիչների և դերասանների թատրոնում։
1984 թվականին Ստրիժենովը «Պարոն Մեծն Նովգորոդ»-ում խաղացել է Ալեքսանդր Կուզնեցովի հետ, որը «Տիեզերական կովբոյները» ֆիլմում հանդես է եկել Բլեր Բրաունի հետ, որն էլ «Սիրեկանը» ֆիլմում նկարահանվել է Քևին Բեկոնի հետ։
Օլեգի եղբայրը՝ Գլեբը, նույնպես դերասան էր և ՌՍՖՍՀ վաստակավոր արտիստ (1974), որը մահացել է 1985 թվականին։ Օլեգը ռուս դերասան, գրող, պրոդյուսեր և ռեժիսոր Ալեքսանդր Ստրիժենովի հայրն է։
Մրցանակներ
1960 թվականին նկարահանված «Ղառի թագուհին» ֆիլմում իր դերակատարման համար արժանացել է Պուշկինի ոսկե մեդալի և ճանաչվել Իրինա Արխիպովա հիմնադրամի մյուզիքլի ոսկե մեդալի դափնեկիր։ 1970 թվականին ընտրվել է տարվա լավագույն դերասան՝ «Անդատապարտելին» ֆիլմում օդաչու Եգորովի դերակատարման համար։ 1988 թվականին ճանաչվել է ԽՍՀՄ ժողովրդական արտիստ ։
Արժանացել է նաև՝
Ծանոթագրություններ
Կատեգորիա:1929 ծնունդներ Կատեգորիա:Ապրող անձինք Կատեգորիա:ԽՍՀՄ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:ՌԽՖՍՀ ժողովրդական արտիստներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:«Ոսկե արծիվ» մրցանակի դափնեկիրներ Կատեգորիա:Խորհրդային կինոռեժիսորներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Մոսկվայի 850-ամյակի հուշամեդալով պարգևատրվածներ
Սուելլո
Սուելլո (Suello), կոմունա Իտալիայի Լոմբարդիա մարզի Լեքո գավառում ։ Բնակչության թիվը կազմում է 1554 մարդ, բնակչության խտությունը կազմում է 777 մարդ/կմ²։ Զբաղեցնում է՝ 2 կմ² տարածք։ Հեռախոսի կոդ՝ 031։ Փոստային ինդեքս՝ 22030։
Ծանոթագրություններ
Կատեգորիա:Իտալիայի բնակավայրեր
Իսմակաևո (գյուղ, Բելորեցկի շրջան)
Բնակչությունը 2009 թվականին գրանցված տվյալներով կազմում էր 334 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Լիպե (Բրանդենբուրգ)
Լիպե (Liepe (Barnim)), կոմունա Գերմանիայում։ Տեղակայված է Բրանդենբուրգի տարածքում։
Մտնում է Բարնիմ նահանգի կազմի մեջ։ Բնակչությունը կազմում է 753 մարդ (2010 թվականի դեկտեմբերի 31-ի տվյալներով) ։ Տարածքը կազմում է 10,76 կմ2։ Պաշտոնական կոդը՝ 12 0 60 128։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Բելլե
Բելլե (Belley), կոմունա Ֆրանսիայում՝ Ռոն Ալպեր մարզում՝ Էն գավառում։
INSEE կոդը՝ 01034։
Բնակչություն
2010 թվականի տվյալներով քաղաքում ապրում է 8755 մարդ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Պոպովկա (գյուղ, Գագարինսկի շրջան)
Պոպովկա (Поповка), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Աքվիլ (Կալվադոսի գավառ)
Աքվիլ (Acqueville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 189 մարդ, բնակչության խտությունը` 28.42 մարդ/կմ²։ Բնակավայրը զբաղեցնում է 6.65 կմ² տարածք։
Աշխարհագրություն
Գտնվում է Փարիզ քաղաքից 200 կմ արևմուտք, Կան քաղաքից` 24 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 34։ Ակտիվության ցուցանիշը կազմում է 72,8 %։ 91 աշխատունակ մարդկանցից աշխատել է 86 անձ (46 տղամարդ և 40 կին)։ Գործազուրկ են եղել 5 անձ (5 տղամարդ և 0 կին)։ 34 անաշխատունակներից 8-ը եղել են աշակերտներ կամ ուսանողներ, 17-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մրկոնիչ Գրադ (համայնք)
Մրկոնիչ Գրադ համայնք (Општина Мркоњић Град), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Մրկոնիչ Գրադ քաղաքը։
Բնակավայրեր
Համայնքի կազմի մեջ են մտնում 38 բնակավայրեր, որոնց թվում է Մրկոնիչ Գրադ քաղաքը ։
Ծանոթագրություններ
Կատեգորիա:Սերբական Հանրապետության համայնքներ
Էհմյա
Էհմյա (Ehmja), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 20 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Մառտնա շրջանի բնակավայրեր Կատեգորիա:Էստոնիայի գյուղեր
Պտուտակագիծ
Պտուտակագիծ, տարածական կոր՝ ընկած շրջանային գլանի կամ շրջանային կոնի վրա (կոնական պտուտակագիծը), որը գլանի համապատասխանաբար կոնի, բոլոր ծնիչները հատում է միևնույն անկյան տակ։
Գլանային պտուտակագիծ
Գլանային պտուտակագիծը գծում է որևէ կետը, երբ հաստատուն անկյունային արագությամբ պտտվում է առանցքի շուրջը և, միաժամանակ, շարժվում  ուղղությամբ՝ հաստատուն արագությամբ։ Գլանային պտուտակագիծը ինքն իր վրայով կարելի է տեղափոխել՝ առանց ձևը փոխելու։ Այդ հատկությունը օգտագործում են տեխնիկայում՝ զանազան պտուտակներ պատրաստելիս։
Գլանային և շրջանային պտուտակագծերի կորությամ և ոլորնամ հարաբերությունը միևմույն թիվ է ըստ այդմ սահմանվում է ընդհանրացված պտուտակագիծը՝ որպես տարածական կոր, որի յուրաքանչյուր կետում կորության և ոլորման հարաբերությունը միևնույն թիվն է։
Կատեգորիա:Գծեր
Լևկովկա (գյուղ, Ստարոկոնստանտինովի շրջան)
Լևկովկա (Левківка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Լևկովկա գյուղում բնակվում էր 801 մարդ։ Բնակավայրը զբաղեցնում է 2804 կմ² տարածք։ Բնակչության խտությունը կազմում էր 285,66 մարդ/կմ²։
Սուրբ Վլաս
Սուրբ Վլաս, համաքրիստոնեական հայազգի սուրբ, Սեբաստիայի եպիսկոպոս III-IV դարերում։ Նահատակվել է 316 թվականին Լիկիանոս կայսեր օրոք։
Հայկական ծագումը
Որոշ քննադատներ, ինչպես օրինակ Փարիզի Բենեդիկտյանները և Բրյուսելի Բոլանդիստները, վիճարկում են Սուրբ Վլասի հայկական ծագումը։ Բայց պետք է հիշել, որ Փոքր Հայքը, որի կազմում մտնում էր Սեբաստիա քաղաքը, այն ժամանակ դեռևս հայազրկված չէր։ Մյուս կողմից չպետք է մոռանալ, որ Սեբաստիայի Եպիսկոպոսական աթոռի առաջին «գահակալների» մեծ մասը, որոնց անունները պահպանվել են,  հայեր էին։ Հատկապես արժե նշել Եվստաթեոսին, որը հավանաբար Բարսեղ Կեսարացու ուսուցիչն է եղել։ Իսկ Սուրբ Վլասի հայազգի լինելը վիճարկող փաստերի հիմքերն ավելի են թուլանում, երբ հաշվի ենք առնում, որ նա հայ է համարվել հույների, լատինների, բյուզանդացիների և հետո միայն հայերի կողմից։ Ընդ որում, հայ եկեղեցու ծիսակարգում շատ ավելի ուշ է մտել նրա հիշատակման օրը։
Կյանքը
Հայազգի սրբի առաջին հիշատակությանը, որպես պատմական անձ, հանդիպում ենք Եվսեբիոս Կեսարացու «Եկեղեցական պատմության» մեջ։ Իսկ արդեն VII դարում լատիներենով գրված «Հիերոնիմյան Մարտիրոլոգ» ձեռագրում, որը վկայաբանությունների ժողովածու է, պատմվում է նրա նահատակության մասին։ Վլասը, նախքան եկեղեցական դառնալը եղել է բժիշկ, իսկ հոգևոր ձեռնադրությունից հետո նա իր փիլիսոփայական և բժշկության մասին գիտելիքները դնում է ի սպաս քրիստոնեության։ Նա սրբակենցաղ ու քաջարի հովիվ էր և մշտապես օրինակ էր ծառայում քրիստոնյաներին, իր կյանքի օրինակով քաջալերում նրանց դիմանալու Լիկիանոս կայսեր և իշխանավորների հալածանքներին։ Երբ դրանք ուժգնանում են, Վլաս եպիսկոպոսը Սեբաստիայի քրիստոնյաներին խորհուրդ է տալիս հեռանալ քաղաքից, իսկ ինքն ապաստանում է Արգեոս լեռան մենաստաններում, որտեղ ապրում է ճգնությամբ ու աղոթական կյանքով։ Բայց շուտով նրա տեղը հայտնի է դառնում իշխանություններին, նրան բռնում են և ներկայացնում ատյանին։ Սուրբը, լցված Սուրբ Հոգով, հանդիմանում է հեթանոսներին և նրանց բարքերը, ինչի համար նրան տանջնանքերի են ենթարկում ու բանտարկում։ Ըստ ավանդության, բանտարկության այդ օրերին, երբ Վլաս եպիսկոպոսը սպասում էր իր մահապատժի իրագործմանը, մի կին որդուն բերում է նրա մոտ, որպեսզի բուժի նրա կոկորդը. տղան ձկան փուշ էր կուլ տվել։ Վլասը անմիջապես աղոթքով բուժում է երեխայի կոկորդը։ Դրանից օրեր անց, 316 թվականին Կապադովկիայի կառավարչի հրամանով գլխատում են Վլասին։ Հայտնի է, որ Սուրբ Վլասն առաջնորդվում էր «Ավելի շուտ լինել օգտակար, քան առաջնորդ» կարգախոսով։
Սուրբ Վլասի պաշտամունքի տարածումը
Հիշելով մահից առաջ այդ տղայի կոկորդը բուժելու դեպքը, ժողովուրդը սկսում է նրան ընկալել որպես կոկորդի հիվանդություններ բուժող սուրբ։ Վլաս եպիսկոպոսի մասունքները ցրված են տարբեր եկեղեցիներում։ Իսկ գերեզմանը դեռևս 1940-ական թվականներին պահպանվում էր հայրենի Սեբաստիայում, մի թուրք կնոջ պատկանող պարտեզում, որը խնամում էր այն։ Նրա գերեզմանը սրբատեղի էր և՛ քրիստոնյաների, և՛ մուսուլմանների համար։ Սեբաստիայում հայտնի է Բողազ Էվլիյասը անունով։ Բողազ, որ հայերենի խոսակցական լեզվի մեջ նույնպես թափանցած բառ է, նշանակում է կոկորդ։ Իսկ Էվլիասը Վլաս անվան աղավաղումն է։
Ըստ ավանդության, Սուրբ Վլասը 971 թվականին խորվաթական Դուբրովնիկ քաղաքի բնակիչներին փրկել է վենետիկցիների բռնազավթումից, որոնք օրեր շարունակ աղոթքով դիմել էին իրեն։ Դուբրովնիկի Սուրբ Վլաս եկեղեցում են այսօր պահվում սրբի գլուխը, կոկորդը, աջ և ձախ ձեռքերն ու ոտքը, նրա պատկերը կարելի է տեսնել նաև քաղաքի դրոշի վրա։
Սուրբ Վլասի պաշտամունքն այսօր
Սեբաստացի հայ բժշկի ու եպիսկոպոսի պաշտամունքն այսօր տարածված է կաթողիկե Չիլիից ու Բրազիլիայից մինչև ուղղափառ Ռուսաստան, Իսլանդիայից մինչև Հնդկաստան, բայց առավել զգալի է Եվրոպայում և Բալկանյան երկրներում։ Նրա անունով բազմաթիվ եկեղեցիներ կան աշխարհում։ Ինչպես տեսանք, Սուրբ Վլասն իր երկրային կյանքում, նախքան եկեղեցական դառնալը բժիշկ էր, և հետագայում համարվեց կոկորդի հիվանդությունները բուժող սուրբ։ Հայտնի է, որ Հովհաննես Պողոս II պապի կոկորդի հիվանդության սրման ժամանակ Ջեմելլի պոլիկլինիկայի մի քանի տասնյակ ծառայողներ, որտեղ խնամվում էր պապը, մասնակցել են հենց Սուրբ Վլասին նվիրված Պատարագին, որպեսզի հայ սրբի ողորմածությունն իջնի Պապի վրա, և նա բուժվի այդ հիվանդությունից։
Աղբյուրներ
Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ
Օքսանա Մալայա
Կենսագրություն
Օքսանան ծնվել է Ուկրաինական ԽՍՀ Խերսոնի մարզի Գորնոստաևկայի շրջանի Նովայա Բլագովեշչենկա գյուղում՝ բազմազավակ ընտանիքում և, հավանաբար, տառապել է զարգացման խանգարումներով։ Վաղ տարիքում Օքսանային հարբեցող ծնողներից մանկատուն են տարել՝ աղջկան անտեսելու պատճառով ։
Մանկատանը նա էմոցիոնալ կապի մեջ է մտել տեղի կիսաթափառող շների հետ և աստիճանաբար ձեռք է բերել շան սովորություններ, որոնք կանխում էին լեզվական կարողությունների և մարդկային նորմալ սոցիալական և հուզական հմտությունների զարգացումը ։ Այնուամենայնիվ, ըստ այլ աղբյուրների, Օքսանան դեռ մանկատուն մտնելուց առաջ մնացել էր առանց ծնողների հսկողության, և նրան դաստիարակել էին շները։ Օքսանան ի վերջո տեղափոխվել է Օդեսայի զարգացման արատներ ունեցող երեխաների համար գիշերօթիկ հաստատություն։ Բրիտանական 4-րդ ալիքի և պորտուգալական SIC ալիքի վավերագրական ֆիլմերում Օքսանայի բժիշկները պնդում էին, որ լիարժեք վերականգնումը «նորմալ» հասարակության մեջ քիչ հավանական է, սակայն բուժման և վերապատրաստման կուրսից հետո Օքսանան սովորեց ազատ խոսել, և նրա վարքագծի խնդիրների մեծ մասը վերացվեց։
2001 թվականից Օքսանան ապրում և աշխատում է Բարաբոյ գիշերօթիկ հաստատությունում՝ հոգ տանելով կովերի և ձիերի մասին։ 2012 թվականին նրան առաջարկեցին ընտանիք կազմել և նոր աշխատանք կատարել։ Քաղաքական իրավիճակից ելնելով՝ բնակության վայրի և քաղաքացիական կարգավիճակի փոփոխության հարցը մնաց կասեցված ։
Ծանոթագրություններ
Կատեգորիա:Վայրենացած երեխաներ
Derby del Sole
Արևի դերբի (Derby del Sole), ֆուտբոլային մրցակցություն Իտալիայի հարավի երկու գլխավոր ակումբների՝ Նապոլիի և Ռոմայի միջև ։
ՀՀ Սահմանադրական դատարանի տեղեկագիր
«ՀՀ Սահմանադրական դատարանի տեղեկագիր», Հայաստանի Սահմանադրական դատարանի գործունեությունը հասարակությանը ներկայացնելուն էր կոչված դատարանի տեղեկագիրը։ ՀՀ ՍԴ տեղեկագրի համարներում՝ «Վերլուծական նյութեր», «Երիտասարդ գիտնականի ամբիոն», «ՀՀ ՍԴ որոշումները», «Միջազգային լրատու», «Մարդու իրավունքների պաշտպանություն», «Տեղեկատվություն», «ՀՀ սահմանադրական դատարանում», «Նոր գրքեր» և այլ խորագրերի ներքո տպագրվել են ՀՀ ՍԴ որոշումներ, գիտավերլուծական, ճանաչողական և տեղեկատվական հոդվածներ, նամակներ, ինչպես նաև մարդու իրավունքների եվրոպական դատարանի, արտասահմանյան երկրների սահմանադրական արդարադատության մարմինների մի շարք որոշումներ։
(4910) Կավասատո
(4910) Կավասատո (Kawasato), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1953 թվականի օգոստոսի 11-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,438806 ա. մ., առավելագույնը մոտենում է 1,6406 ա. մ. հեռավորության վրա և հեռանում 3,237 ա. մ. ։ Արեգակի շուրջ մեկ ամբողջական պտույտ է կատարում 1391,12 երկրային օրվա ընթացքում, իր ուղեծրով շարժվելով միջինում 0,258784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,99° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
One Direction
One Direction, անգլո-իռլանդական երաժշտական բոյ բենդ, Բրիտանիայի և ԱՄՆ–ի ամենահայտնի խմբերից մեկը, որը ստեղծվել է 2010 թվականին Լոնդոնում։ Խմբի ստեղծմանը նպաստել է անգլիական The X-Factor նախագիծը, որտեղ նրանք զբաղեցրել են երրորդ տեղը. նրանք՝ որպես անհատ կատարողներ, առանձին մասնակցել են այդ նախագծի լսումների փուլին, իսկ հաջորդ փուլից հանդես են եկել որպես խումբ Սայմոն Քաուելի գլխավորությամբ։ Խմբի անդամներն են Հարրի Սթայլսը, Զեյն Մալիկը, Նայլ Հորանը, Լիամ Փեյնը և Լուի Թոմլինսոնը։ Մինչև այժմ խումբն իր գործունեության ընթացքում թողարկել է 4 ստուդիական ալբոմ։
Խումբը ձևավորվել է Լոնդոնում 2010 թվականին The X-Factor նախագծի յոթերորդ եթերաշրջանի շրջանակներում։ Խմբի դեբյուտային ալբոմը «Up All Night»–ն է, որը թողարկվել է 2011 թվականի նոյեմբերի 18-ին։ Խմբի առաջին դեբյուտային ալբոմը այնքան մեծ տեղ զբաղեցրեց, որ գրանցվեց ԱՄՆ–ի ռեկորդային գրքում։ Նրանց մեծ ճանաչում բերեց «What Makes You Beautiful» երգը, և տղաները պայմանագիր ստորագրեցին Columbia Records ձայնագրման ստուդիայի հետ։ Իրենց դեբյուտային «Up All Night» ալբոմի շրջանակներում խումբը 2011 թվականի դեկտեմբերից մեկնեց շրջագայությունների։
Խմբի «Take Me Home» կոչվող երկրորդ ստուդիական ալբոմը թողարկվեց 2012 թվականի նոյեմբերի 9-ին, և հաջորդ տարվա փետրվար ամսին նրանք հանդես եկան համանուն շրջագայությամբ։ 2013 թվականի նոյեմբերի 25-ին թողարկվեց խմբի թվով երրորդ ստուդիական ալբոմը, որը կոչվում է «Midnight Memories»։ Ալբոմի շրջանակներում խումբը 2014 թվականի ապրիլին սկսեց իր նոր շրջագայությունները։
Խմբի անդամներ
Հարրի Սթայլս, ծնվել է 1994 թվականի փետրվարի 1-ին Մեծ Բրիտանիայի Ռեդդիչ քաղաքում։ Նա խմբի ամենակրտսեր անդամն է։ Ունի մեծ քույր՝ Ջեմման։ Նա 7 տարեկան էր, երբ ծնողները բաժանվեցին։ Դպրոցում եղել է "White Eskimo" խմբի սոլիստը։ Մինչ "X-factor"-ին մասնակցելը աշխատել է հացաբուլկեղենի խանութում։"One Direction" անվանումը եղել է նրա միտքը։ Զեյն Մալիկ, ծնվել է 1993 թվականի հունվարի 12-ին Մեծ Բրիտանիայի Բրեդֆորդ քաղաքում։ Նա կիսով չափ պակիստանցի է։ Նրան շատ են դուր գալիս Բրունո Մարսի երգերը։ 2012 թվականից շփվել Little Mix խմբի Perrie Edwards-ի հետ։ 2013 թվականի օգոստոսի 18-ին Զեյնը նրան առաջարկություն է արել։ 2015 թվականին նրանք բաժանվել են։ Նույն թվականից սկսած Զեյնը հանդիպում է Ջիջի Հադիդի հետ։2020 թվականին ծնվեց զույգի առաջնեկը ` Khai-ն։ Նայլ Հորան, ծնվել է 1993 թվականի սեպտեմբերի 13-ին Իռլանդիայում։ Ունի մեկ եղբայր։ X Factor-ի լսումների ժամանակ նա ասել է.« Ես 16 տարեկան եմ և ցանկանում եմ ունենալ մեծ անուն, ինչպես Բեյոնսեն և Ջասթին Բիբերը»։